标题：680年
中国纪年
680年，唐高宗天皇大圣大弘孝皇帝永隆元年
历史大事
高宗崇慕道士
调露二年（六八0）二月十八日，高宗赠故玉清观道士王远知谥曰升真先生，赠太中大夫。亲临嵩山隐士田游岩之居。十九日，谒嵩阳观及启母庙，命立碑。访逍遥谷道士潘师正之居。道士王远知，琅邪（今山东临沂县东南）人。初入茅山，师事陶弘景，得其道法。又师事宗道先生臧兢。曾入陈、隋之宫讲论道学。唐太宗登极，欲加重位，远知固请归山。贞观九年（六三五），太宗敕润州府为之置太受观于茅山，远知度道士二十七人。同年座，终年一百二十六。则天临朝，追赠金紫光禄大夫。天授二年（六九一），改谥曰升玄先生。田游岩，京兆三原（今陕西）人。永徽中（六五0至六五五）补太学生，罢归，入太白山。其母及妻皆有方外之志，同栖止于山水之间二十余年。游岩后入箕山，居许由庙之东，自号“许由东邻”。高宗频诏，游岩不出。调露二年，高宗至嵩山，遣人问候其母，赐药物絮帛，又亲临其家，拜游岩崇文馆学士。后营建奉天宫，游岩旧宅居宫之侧，高宗特令免毁其居，并亲题额曰：“隐士田游岩宅”，悬于门榜。潘师正，隋大业中（六0五至六一七）度为道士，师事王远知，尽得其道门隐诀道术。居逍遥谷二十余年，食松叶饮水，清净寡欲。调露二年，高宗访其居，甚尊崇，武后太子皆拜之。诏于所居造崇唐观，又于岭上为之另造精思观。及营奉天宫，特令面向逍遥谷开一门，号“游仙门”，北面开一门，号“寻真门”，皆为师正立名。时太常奏新编乐曲，高宗令更改曲名为“祈仙、望仙、翘仙”，以表仰慕之情。又赠诗数十首。师正永淳元年（六八二）卒，终年九十八。高宗、武后仍追思不已，赠太中大夫，赐谥曰体玄先生。
唐破东突厥奉职等郎
永隆元年（六八0），定襄道行军大总管裴行俭率兵三十万讨伐东突厥阿史德温傅、奉职二部。军至朔州（今山西朔县），知单于大都督府长史萧嗣业败于突厥，乃粮运被劫，兵多馁死所致，料突厥必再用此谋，因此诈为粮车三百乘，每车伏壮士五人，各持陌刀、劲弩，以羸弱之兵数百护车，而伏精兵于险要之处以待之。突厥果然来掠，赢兵弃车散走。突厥劫车至水草地，解鞍牧马取粮，壮士自车中跃出击之，精兵亦出而击之，杀获殆尽。突厥拒战于黑山（呼延谷，今内蒙包头西北），行俭频战皆捷。三月，擒酋长奉职，可汗泥熟匐为众所杀，以其首来降。突厥大败，余党走保狼山（今内蒙古），行俭乃引军还。七月，突厥余众围云州（今山西大同），代州都督窦怀哲、右领军中郎将程务挺率兵击之，破突厥六万骑。
吐蕃势盛
先是，唐于剑南募兵，在茂州西南筑安戎城（约在李敬玄败于青海之后，城址今四川茂县西番界），既压吐蕃之境，兼断吐蕃通蛮之路。吐蕃遂以羌人为向导，攻陷其城，以兵据守，自后西洱诸蛮皆降于吐蕃。调露二年（六八0），吐蕃已尽有羊同、党项，及诸羌之地，其境东接凉、松、茂、嶲等州，南邻天竺，北抵西突厥，势力强盛。汉魏以来，西戎之盛，以此为最。
黑齿常之守河源
调露二年（六八0）七月，吐蕃扰河源（今青海西宁）。左武卫将军黑齿常之击却之。擢常之为河源军经略大使。常之以河源战略要地，应加强兵力戍守，但河源粮运转输既远又险，于是广置烽戍七十余所，开屯田五千余顷，岁收五百余万石，战守两备。
太子贤被废
调露二年（六八0）八月二十二日，废太子李贤。贤上元二年（六七五）六月五日立为皇太子，不久监国，留心政要，处决明审，高宗曾手敕褒奖。时正议大夫明崇俨以厌胜符咒之术为武后信重，崇俨常密称太子不堪继承大位，英王（即中宗）貌类太宗，相王（即睿宗）相最贵，宫中又潜议贤是武后姊韩国夫人所生，贤疑惧渐生。武后命北门学士撰《少阳正范》、《孝子传》赐太子，并数作书责斥太子，贤愈不自安。调露二年，明崇俨在东都被盗杀，武后疑贤所为，遣中书侍郎薛元超、黄门侍郎裴炎、御史大夫高智周与法官推鞫其事，贤所亲近户奴赵道生诬称太子使己杀崇俨；于东宫马坊搜得皂甲数百领，武后以此为太子谋反证据，废太子，幽于别所。高宗素爱太子，欲宥之，武后曰：怀逆之人不可赦，须得大义灭亲。遭贬者十余人。并于天津桥南焚所搜皂甲，以示士民。贤永淳二年（六八二）迁于巴州（今四川巴中）。文明元年（六八四），武后临朝，令左金吾卫将军丘神绩检卫贤宅，神绩逼贤自杀，时年三十四。睿宗继位后，追赠贤皇太子，谥曰章怀。
立英王哲为皇太子
调露二年（六八0）八月二十三日，立左卫大将军雍州牧英王哲为皇太子。哲原名显，高宗第七子，母武后，显庆元年（六五六）十一月五日生于长安。二年（六五七）封为周王，授洛州牧。仪凤二年（六七七）徙封英王，改名哲，授雍州牧。
改元永隆
调露二年（六八0）八月二十三日，因立英王哲为皇太子，改元永隆，赦天下，大酺三日。
罪东宫之官
永隆元二年（六八0）八月，太子贤既废，罪东宫之官。太子洗马兼侍读刘纳言曾撰《俳谐集》十五卷献太子，高宗搜得之，怒，以讷言进宫淹久，无匡赞良规，而进诙谐鄙说，失辅导之责，流振州（海南岛南端）。斥左庶子同中书门下三品张大安阿附太子，左迁普州刺史。太子典膳丞高政与太子事有牵连，责其父左卫将军高真行训诫之。真行与另二子刺政喉腹，断其首，弃于道中。高宗鄙真行父子所为，贬真行父子官。释其余东宫官之罪。
龙门智运洞凿成
永隆元年（六八0），沙门禅师智运于洛阳龙门山（西山）南部凿一万五千佛像成。其洞因名智运洞，又名万佛洞。佛像镌于洞窟南北两壁，正壁为阿弥陀佛端坐于八角形束腰莲花座上。阿弥陀佛背后刻五十四枝莲花，分别坐有菩萨或供养人像，布局生动别致。阿弥陀佛为西方净土教主，此洞主尊阿弥陀佛，乃高宗时净土宗在中原一带风行的表现。
通鉴记载
高宗天皇大圣大弘孝皇帝中之下永隆元年（庚辰，公元六八零年） 
春，二月，癸丑，上幸汝州之温汤；戊午，幸嵩山处士三原田游岩所居；己未，幸道士宗城潘师正所居，上及天后、太子皆拜之。乙丑，还东都。 
三月，裴行俭大破突厥于黑山，擒其酋长奉职，可汗泥熟匐为其下所杀，以其首来降。 
初，行俭行至朔川，谓其下曰：用兵之道，抚士贵诚，制敌尚诈。前日萧嗣业粮运为突厥所掠，士卒冻馁，故败。今突厥必复为此谋，宜有以诈之。”乃诈为粮车三百乘，每车伏壮士五人，各持陌刀、劲弩，以羸兵数百为之援，且伏精兵于险要以待之；虏果至，羸兵弃车散走。虏驱车就水草，解鞍牧马，欲取粮，壮士自车中跃出，击之，虏惊走，复为伏兵所邀，杀获殆尽，自是粮草运行者，虏莫敢近。 
军至单于府北，抵暮，下营，掘堑已周，行俭遽命移就高冈；诸将皆言士卒已安堵，不可复动，行俭不从，趣使移。是夜，风雨暴至，前所营地，水深丈馀。诸将惊服，问其故，行俭笑曰：“自今但从我命，不必问其所由知也。” 
奉职既就擒，馀党走保狼山。诏户部尚书崔知悌驰传诣定襄宣慰将士，且区处馀寇，行俭引军还。 
夏，四月，乙丑，上幸紫桂宫。 
戊辰，黄门侍郎闻喜、裴炎、崔知温、中书侍郎京兆王德真并同中书门下三品。知温，知悌之弟也。 
秋，七月，吐蕃寇河源，左武卫将军黑齿常之击却之。擢常之为河源军经略大使。常之以河源冲要，欲加兵戍之，而转输险远，乃广置烽戍七十馀所，开屯田五千馀顷，岁收五百馀万石，由是战守有备焉。 
先是，剑南募兵于茂州西南筑安戎城，以断吐蕃通蛮之路。吐蕃以生羌为乡导，攻陷其城，以兵据之，由是西洱诸蛮皆降于吐蕃。吐蕃尽据羊同、党项及诸羌之地，东接凉、松、茂、巂等州；南邻天竺，西陷龟兹、疏勒等四镇，北抵突厥，地方万馀里，诸胡之盛，莫与为比。 
丙申，郑州刺史江王元祥薨。 
突厥馀众围云州，代州都督窦怀悊、右领军中郎将程务挺将兵击破之。 
八月，丁未，上还东都。 
中书令、检校鄯州都督李敬玄，军既败，屡称疾请还；上许之。既至，无疾，诣中书视事；上怒，丁巳，贬衡州刺史。 
太子贤闻宫中窃议，以贤为天后姊韩国夫人所生，内自疑惧。明崇俨以厌胜之术为天后所信，尝密称“太子不堪承继，英王貌类太宗”。又言“相王相最贵”。天后尝命北门学士撰《少阳正范》及《孝子传》以赐太子，又数作书诮让之，太子愈不自安。 
及崇俨死，贼不得，天后疑太子所为。太子颇好声色，与户奴赵道生等狎昵，多赐之金帛。司议郎韦承庆上书谏，不听。天后使人告其事。诏薛元超、裴炎与御史大夫高智周等杂鞫之，于东宫马坊搜得皁甲数百领，以为反具；道生又款称太子使道生杀崇俨。上素爱太子，迟回欲宥之，天后曰：“为人子怀逆谋，天地所不容；大义灭亲，何可赦也！”甲子，废太子贤为庶人，遣右监门中郎将令狐智通等送贤诣京师，幽于别所，党与皆伏诛，乃焚其甲于天津桥南以示士民。承庆，思谦之子也。 
乙丑，立左卫大将军、雍州牧英王哲为皇太子，改元，赦天下。 
太子洗马刘讷言尝撰《俳谐集》以献贤，贤败，搜得之，上怒曰：“以《六经》教人，犹恐不化，乃进俳谐鄙说，岂辅导之义邪！”流讷言于振州。左卫将军高真行之子政为太子典膳丞，事与贤连，上以付其父，使自训责。政入门，真行以佩刀刺其喉，真行兄户部侍郎审行又刺其腹，真行兄子璿断其首，弃之道中。上闻之，不悦，贬真行为睦州刺史，审行为渝州刺史。真行，士廉之子也。 
左庶子、同中书门下三品张大安坐阿附太子，左迁普州刺史，其馀宫僚，上皆释其罪，使复位，左庶子薛元超等皆舞蹈拜恩；右庶子李义琰独引咎涕泣，时论美之。 
九月，甲申，以中书侍郎、同中书门下三品王德真为相王府长史，罢政事。 
冬，十月，壬寅，苏州刺史曹王明、沂州刺史嗣蒋王炜，皆坐故太子贤之党，明降封零陵郡王，黔州安置；炜除名，道州安置。 
丙午，文成公主薨于吐蕃。 
己酉，车驾西还。 
十一月，壬申朔，日有食之。